Aigis

Aigis (gresk: αἰγίς; norsk form av ordet, Ægide eller Egide) er i henhold til gresk mytologi skjoldet til Athene (eller brystplaten på Zevs' rustning) med det halshogde hodet til Medusa på, smidd sammen av Hefaistos. Gudinnen hadde mottatt hodet etter at Persevs hadde drept og halshogd Medusa ved hjelp av Athene. Hensikten med å ha Medusas hode på skjoldet eller på rustningen var at Medusas hode var så fryktelig at synet av det kunne drepe, eller forsteine den som så på det. I henhold til Homers Iliaden:

«...og Pallas Atene gikk med dem
med sin aigide som aldri forgår og aldri kan eldres.Hundrede herlige kvaster av gull, vidunderlig flettetflagrer fra randen; hver kvast er verd sine hundrede okser.Rask for hun om med det blinkende skjold...»Homer: Iliaden, andre sang, 446, s. 30 i P. Østmoes oversettelse, Oslo 1980

 Etymologi 
Det greske ordet αἰγίς, aigis, har tre betydninger:
«Voldsomme vindstorm», fra verbet 'αïσσωOppslagsord ἀίσσω i A Greek–English Lexicon: «Å raskt forflytte seg, å skyte, kaste, sett i bevegelse» (ordstammen 'αïγ-) = «Jeg styrter eller beveger heftig». Det er beslektet med καταιγίς, orkan.
Skjoldet til en guddom som beskrevet over.
«Geiteskinnsjakke», fra behandlingen av ordet i betydningen «noe grammatikalsk feminint vedrørende geit», gresk αἰξ (ordstammen αἰγ-) = «geit» + endelse -ίς (ordstammen ίδ-).

Den opprinnelige meningen kan ha vært første betydning, og Ζευς 'Αιγιοχος = «Zevs som holder aigisen» kan ha betydd «Himmelen som holder stormen». Overgangen til betydningen «skjold» kan ha vært enten en poetisk lignelse eller en folkeetymologi hos et folk som var kjent med å surre dyreskinn rundt venstre arm som beskyttelse (= skjold).

Det moderne konseptet om å gjøre noe «under ens aigis» betyr å gjøre noe under beskyttelse av en mektig, kyndig eller velvillig kilde. Ordet aigis er identifisert med beskyttelsen av en sterk kraft med sine røtter i gresk mytologi og ble adoptert av romerne. Det er paralleller i norrøn mytologi og dessuten i egyptisk mytologi hvor det greske ordet aigis er benyttet i forlengelsen.

 Referanser 

 Eksterne lenker 

 «Aegis» i: Chisholm, Hugh, red. (1911): Encyclopædia Britannica (11. utg.). Cambridge University Press
 «Aigis», Theoi Project

Kategori:Mytologiske objekter
Kategori:Gresk mytologi